Diari Oficial de la Generalitat Valenciana


Sumari del DOGV 5517, del 22-05-2007 (2007/6047)

RESOLUCIÓ de 27 d'abril de 2007, de la Direcció General de Treball i Seguretat Laboral, per la qual s'ordena la publicació del veredicte de la sentència de la Sala Social del Tribunal Superior de Justícia de la Comunitat Valenciana 1/2007, de 24 de gener, recaiguda en el procés núm. 13 de 2006, que declara la inaplicació del Conveni Col·lectiu de l'empresa Fontestad, SA..
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6047


Data del document
:   27-04-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * sentència
    * empresa privada
    * conveni col·lectiu

RESOLUCIÓ de 27 d'abril de 2007, de la Direcció General de Treball i Seguretat Laboral, per la qual s'ordena la publicació del veredicte de la sentència de la Sala Social del Tribunal Superior de Justícia de la Comunitat Valenciana 1/2007, de 24 de gener, recaiguda en el procés núm. 13 de 2006, que declara la inaplicació del Conveni Col·lectiu de l'empresa Fontestad, SA.. [2007/6047]  
Vista la sentència de la Sala Social del Tribunal Superior de Justícia de la Comunitat Valenciana 1/2007, de 24 de gener, recaiguda en el procés núm. 13 de 2006, seguit per impugnació de conveni col·lectiu, seguint els tràmits del procés de conflicte col·lectiu, sent el demandant la Confederació Sindical de CC OO PV i el demandat Fontestad, SA, i altres, la qual ha sigut recorreguda en cassació per a unificació de doctrina, i d'acord amb el que disposa l'article 164, punts 2 i 3, del Reial Decret Legislatiu 2/95, de 7 d'abril, que aprova el Text Refós de la Llei de Procediment Laboral, esta Direcció General de Treball i Seguretat Laboral, conforme a les competències transferides segons el Reial Decret 4105/82, de 29 de desembre, i atribuïdes a esta en el Decret 112/2003 d'11 de juliol, del Govern Valencià, pel qual s'aprova el Reglament Orgànic i Funcional de la conselleria d'Economia, Hisenda i Ocupació, resol:  
Primer  
Donar publicitat per mitjà de la publicació en el Diari Oficial de la Comunitat Valenciana al veredicte de la sentència núm. 1/2007, de 24 de gener, dictada per la Sala Social del Tribunal Superior de Justícia de la Comunitat Valenciana, la part dispositiva de la qual literalment diu:  
"Que hem d'estimar i estimem parcialment la demanda interposada per la Confederació Sindical de Comissions Obreres del País Valencià, contra l'empresa Fontestad, i contra (?), com a components de la Comissió Negociadora del Conveni d'Empresa de 14 de setembre de 2005 publicat en el DOGV el 9de novembre de 2005, i en conseqüència declarem la inaplicació del conveni mentre mantinguen la seua vigència els Convenis Col·lectius per a la Comunitat Valenciana de Manipulació i Envasament de Cítrics, Fruites i Hortalisses de 3 de gener de 2004, publicat en el DOGV el 25 de març de 2004 i el Conveni Col·lectiu de Recol·lecció de Cítrics, de 2 de gener de 2004. publicat en el DOGV de 5 de març de 2004, i condemnem les demandades a sotmetre's a esta declaració.  
Contra esta sentència cap recurs de cassació".  
Segon  
Ordenar-ne la inscripció en el Registre de Convenis Col·lectius de Treball d'esta Direcció General.  
València, 27 d'abril de 2007.- El director general de Treball i Seguretat Laboral: Romà Ceballos Sancho.RESOLUCIÓ de 27 d'abril de 2007, de la Direcció General de Treball i Seguretat Laboral, per la qual s'ordena la publicació del veredicte de la sentència de la Sala Social del Tribunal Superior de Justícia de la Comunitat Valenciana 1/2007, de 24 de gener, recaiguda en el procés núm. 13 de 2006, que declara la inaplicació del Conveni Col·lectiu de l'empresa Fontestad, SA. [2007/6047]Conselleria d'Economia, Hisenda i Ocupació